alexandrainst/scandi-wiki huggingface dataset:
Harald Lassen

Harald Lassen (født 13. mars 1987 i Songdalen) er en norsk saksofonist, komponist og bandleder som beveger seg musikalsk mellom jazz, pop og annen alternativ musikk.  Han var nominert til Spellemansprisen for sitt album Human Samling utgitt på  Jazzland Recordings i 2020. Han har spilt og samarbeidet med blant andre Jon Christensen, Arild Andersen, Cassandra Jenkins, Ellen Andrea Wang, Bugge Wesseltoft, Tord Gustavsen, Bram De Looze, Anja Lauvdal, Sondre Lerche. Han er også kjent fra band som No. 4, Pixel, Mopti, Duplex og Dr Kay And His Intersteller Tone Scientists.

Biografi 

Harald Lassen vokste opp i Greipstad i Songdalen. Han begynte å spille saksofon etter flere år med piano som hovedinstument. Hans første skole var i musikkmiljøet innenfor Greipstad Menighet, hvor han også oppdaget gospel og kormusikk. Videre gikk han på musikklinjen ved Vågsbygd videregående skole og på Toneheim Folkehøgskole. Han har bachelor og mastergrad i jazz og improvisasjon fra Norges musikkhøgskole. Han har samarbeidet med flere østafrikanske musikere og bosatte seg i 2014 på Zanzibar for å etablere enn en jazzavdeling for unge musikkstudenter på Dhow Countries Music Academy.

Æresbevisninger 
 2012: «Årets unge jazzmusikere», Jazzintroprisen på Moldejazz, med Mopti
 2013: Hedret som Young Nordic Jazz Comets med Pixel
 Nominert til Spellemannprisen 2020 i klassen jazz for Human Samling.

Diskografi

Solo album 
 2020: Human Samling (Jazzland Recordings)
 2019: Remix-Eventyr (Jazzland Recordings)
 2018: Eventyrer (Jazzland Recordings)
 2016: Rainbow Session (Hagen Recordings)

 Andre samarbeid 
 2021: No. 4 - No. 4 (Samkjørt)
 2020: Marbles - Marbles (Tik Records)
 2019: No. 4 - Duell (Samkjørt)
2018: Matonas Afdhal Group - Matonas Afdhal Group (OK World)
2017: No. 4 - Hva Nå (Arch Rec)
 2016: No. 4 - Henda i været (Arch Rec)
2015: Pixel - Golden Years (Cuneiform Records)
2015: Mopti - Bits & Pieces (Jazzland Recordings), feat. Bendik Baksaas
2015: Duplex - Èn (NorCD)
 2014: Sjøen - Live 1 (Havtorn Records)
2013: Mopti - Logic (Jazzland Recordings)
2013: Pixel -  We Are All Small Pixels (Cuneiform Records)
2013: Duplex - Duolia (NorCD)
2013: Duplex - Sketches Of … (NorCD)
 2013: Andrea Kvintett - Russian Dream (NorCD) 2013: Dr Kay And His Interstellar Tone Scientists - Dr. Kay and the search for true happiness (Brass&Bangle)
2012: Pixel -  Reminder (Cuneiform Records)
 2012: Ronja - Il Calebrone (Havtorn Records)
 2012: Bendik Baksaas - The Shape of Beats To Come (Dayladore Collective), feat. on «Nobody Will Laugh»
 2012: Andrea Kvintett - Andrea Kvintett (NorCD)
 2010: Martin Rane Bauck - Suite For A Distant Present Time'' (Bauckstadt)

Referanser

Eksterne lenker 
 

Norske jazzsaksofonister
Norske jazzkomponister
Personer fra Songdalen kommune
Fødsler i 1987
Junior-VM i orientering

Juniorverdesmesterskapet i orientering er et internasjonalt orienteringsarrangement som arrangeres hvert år. Den første offisielle utgaven ble holdt i 1990. Påmeldingen er åpen for løpere som er 20 år eller yngre 31. desember året det aktuelle arrangementet arrangeres. Deltakende nasjoner må være medlemmer av Det internasjonale orienteringsforbundet (IOF).

Historie
En internasjonal juniorkonkurranse ble arrangert for første gang i 1983 i Ry i Danmark. Deretter ble en lik konkurranse arrangert i 1984 (i Hartberg i Østerrike) og i 1985 (Font-Romeau, Frankrike). Fra 1986 (i Pecs, Ungarn) til 1989 hadde disse konkurransene status som uoffisielt juniorverdensmesterskap, og ble arrangert i 1987 (Ambleside, England), 1988 (Eupen, Belgia) og i 1989 (Seefeld, Østerrike). Fra og med 1990 (Älvsbyn, Sverige) har arrangementet vært offisielt juniorverdensmesterskap.

Gjeldende program
Gjeldende program inkluderer:

Sprint (finale)
Mellomdistanse (består av kvalifisering og rangerte finaler)
Langdistanse (finale)
Stafett

Originalt startet junior-VM med klassisk distanse etterfulgt av stafett. Kortdistansen kom med på programmet i 1991, noe som fortsatte til 2004 da kortdistansen ble erstattet av "mellomdistanse" for å synkronisere med VM i orientering.
Et uoffisielt sprintløp ble arrangert i 2005 i forbindelse med PostFinance-Sprinten for senior-løpere . Det ble deretter bestemt at sprintdistansen skulle legges til programmet for junior-VM i Litauen i 2006.

Arrangørby/sted

Resultater

Klassisk distanse/Langdistanse
Denne distansen ble kalt "Klassisk distanse" fra 1991 til 2003 og har siden 2004 blitt kalt "Langdistanse".

Herrer

Damer

Kort-/Mellomdistanse
Denne distansen ble kalt "Kortdistanse" fra 1991 til 2003. Siden 2004 har den blitt kalt "Mellomdistanse".

Herrer

Damer

Sprint
Denne konkurranseformen ble for første gang arrangert i Litauen i 2006.

Herrer

Damer

Stafett

Herrer

Damer

Medaljestatistikk

Oppdatert etter junior-VM i Finland i 2017.

I 2006 vant Hanny Allston (Johanna Allston) fra Australia langdistansen i junior-VM. Dette var første gang en ikke-europeisk løper tok gull i junior-VM.

Se også
VM i orientering
EM i orientering
Verdenscupen i orientering

Referanser

VM i orientering
Orientering
Lågendeltaet naturreservat

Lågendeltaet naturreservat er et naturreservat i Lillehammer kommune i Innlandet. Reservatet ble opprettet i 1990 for å «bevare et viktig og spesielt våtmarksområde i sin naturlige tilstand med vegetasjon og dyreliv, og å verne om et spesielt rikt og interessant fugleliv.»

Lågendeltaet er et av Norges største innlandsdelta, og reservatet strekker seg fra kommunegrensa mot Øyer i nord til om lag to kilometer sør for Vingnesbrua. Området omfatter foruten elva og vannet også alle øyer og noen strandpartier, men unntatt enkelte bukter nær Vingnes og byen. Reservatet er også forbundet med Lågendeltaet dyrefredningsområde, som omfatter dyrkamarka på vestbredden langs Jørstadmoen.
 
Lågendeltaet har også vært et viktig område for tradisjonelt fiske etter lagesild om høsten, når den går opp i Lågen for å gyte. Dette har lenge vært landets største innlandsfiske, men har etter hvert mistet betydning.

Området er meget viktig som raste- og beiteområde for mange fuglearter. Våren og sommeren 2015 ble det observert 12 arter ender, blant annet knekkand som står på den norske rødlista som «sterkt truet» (EN).

Som en del av en finansieringsplan av firefelts E6 fra Oslo til Øyer, vedtok stortinget i 2019 å bygge en motorveibro gjennom Lågendeltaet. Planen innebærer at utbyggeren Nye Veier søker om dispensasjon fra verningsforskriften, noe som har vekket sterke reaksjoner hos miljøbevegelsen og hos den nystiftede organisasjonen Lågendeltaets venner. Biolog Dag O. Hessen beskrev vedtaket som "ett av utallige eksempler på at vi ikke erkjenner naturens egenverdi", og at "selv et vernet reservat er altså ikke verdt å spare for all framtid – så lenge bilistene kan spare noen minutter."

Referanser 

Verneområder opprettet i 1990
Naturreservater i Innlandet
Lillehammers geografi
Øksfjordraidet

Øksfjordraidet var en landgangsoperasjon  i Øksfjord gjennomført av norske styrker fra marinen og hæren.

Aksjonen ble gjennomført natten til 12. april 1941. Styrkene ble landsatt fra den norske marinens jager «Mansfield» . Formålet med operasjonen var å ødelegge sildoljefabrikken Njord i Øksfjord.

Planleggingen av operasjonen ble gjort av Sjøforsvarets overkommando i samarbeid med det Britiske admiralitetet .

Referanser 

Operasjoner i Norge under andre verdenskrig
Loppa
Konflikter i 1941
1941 i Norge
Das Blut der Ahnen

Das Blut der Ahnen (med undertittelen: ) er et tysk stumfilmdrama fra 1920 regissert av Karl Gerhardt. Manuset ble skrevet av Robert Wiene og Johannes Brandt. Wiene hadde tidligere regissert den kvinnelige hovedrolleinnehaveren Lil Dagover i Doktor Caligaris kabinett.

Peer Gynt? 
I filmportal.de står det ingenting om at det litterære forelegget skulle være Henrik Ibsens skuespill Peer Gynt. I Karin Synnøve Hansens Henrik Ibsen 1828-1992 : en filmografi er  filmen tatt med som en Peer Gynt-adapsjon. Filmkritikeren Aros (Alfred Rosenthal) framholdt imidlertid at Brandt og Wiene benyttet en historie av  forfatteren Gaston Malmaison uten at de krediterte kilden.

Dersom filmen virkelig bygger på Peer Gynt må det være en meget fri adapsjon, for det er lite av handlingen som minner om Ibsens skuespill: Kongedømmet skal gjenetableres i et ikke nærmere angitt land. Man finner tronpretendenten, men folket vet ikke at dette dynastiet lider av en mystisk blodsykdom som gjør at alle medlemmene blir sinnssyke hvert syvende år. Dynastiets fatale skavank viser seg på ny og gjør tronpretendenten uegnet.

Rolleliste 
 Robert Scholz - Fyrst Kasimir Schwijski
 Harald Paulsen - Jan Schwijski, sønnen
 Lil Dagover - Fyrstinne Wanda Lubowiczka
 Lili Alexandra - Prinsesse Elisabeth
 Josef Rehmberger - Grev Rimanski
 Maria Zelenka - Marja
 Jaro Fürth - Dr. Swedrowski

Referanser

Eksterne lenker 
 

Tyske dramafilmer
Tyske stumfilmer
Filmer fra 1920
Filmer basert på skuespill av Henrik Ibsen
Erik Watndal

Erik Watndal (født 27. august 1979) er en norsk skytter som konkurrerer i skeet. 

Han representerte Norge under Sommer-OL 2004, der hans beste resultat var en 8.-plass. 

Under Sommer-OL 2020 i Tokyo som ble arrangert i 2021, ble han nummer 14 i skeet.

Referanser

Eksterne lenker 
 

Norske skyttere
Deltakere for Norge under Sommer-OL 2004
Skyttere under Sommer-OL 2004
Kongepokalvinnere i skytesport
Deltakere for Norge under Sommer-OL 2020
Skyttere under Sommer-OL 2020
Ingrid Landmark Tandrevold

Ingrid Landmark Tandrevold (født 23. september 1996) er en norsk skiskytter som representerer Fossum Idrettsforening. Hun debuterte i verdenscupen i mars 2016 med en 29.-plass på sprinten i Khanty-Mansijsk. Per 21. mars 2021 har hun én verdenscupseier. Hun har tre VM-gull på 4 x 6 km stafett og to sølv og én bronse individuelt fra VM.

Karriere 
Tandrevold ble i 2015 regnet som et stort skiskyttertalent, og hun vant normaldistansen i NM i mars samme år. Under junior-VM i Minsk i februar 2015 tok hun gull på jaktstarten, sølv på normaldistansen og bronse på sprint og stafett.

Under EM i skiskyting 2016 i Tjumen tok Tandrevold tre bronsemedaljer: i jaktstart, fellesstart og singel miksstafett der hun gikk sammen med Vetle Sjåstad Christiansen. Under EM i skiskyting 2017 tok hun en ny medalje i singel miksstafett sammen med Sjåstad Christiansen, denne gangen ble det sølvmedalje.

Den 20. januar 2019 fikk hun sin første pallplassering i verdenscupen da hun ble nummer to på fellesstart i Ruhpolding.

Tandrevold tok sølvmedalje på sprinten under VM i skiskyting 2019 i Östersund, kun 9,7 sekunder bak verdensmester Anastasija Kuzmina fra Slovakia.

16. februar 2021, under VM i skiskyting 2021 i Pokljuka, tok hun bronse på normaldistansen. Hun var 1 minutt og 4 sekunder bak vinneren Marketa Davidova fra Tsjekkia. På andreplass kom Hanna Öberg fra Sverige. Tandrevold gikk første etappe på kvinnenes stafett. Norge vant gull. De øvrige etappene ble gått av henholdsvis Tiril Eckhoff, VM-debutant Ida Lien og Marte Olsbu Røiseland.

På VMs siste dag spurtslo hun Eckhoff og Røiseland, og gikk inn til sølv på fellesstarten.

Tandrevold tok sin første seier i verdenscupen da hun vant den siste øvelsen i verdenscupen i skiskyting 2020/21, fellesstart i Östersund.

Verdenscupen i skiskyting

Verdenscupseire individuelt

Verdenscupseire stafett

Sammenlagtstilling

Mesterskap

Olympiske leker

Verdensmesterskap

Referanser

Eksterne lenker 
 
 

 

Personer fra Bærum kommune
Norske skiskyttere
Norgesmestere i skiskyting
Verdensmestere i skiskyting
Juniorverdensmestere i skiskyting
Deltakere for Norge under Vinter-OL 2018
Skiskyttere under Vinter-OL 2018
Deltakere for Norge under Vinter-OL 2022
Skiskyttere under Vinter-OL 2022
Deltakere under VM i skiskyting 2021
Deltakere under VM i skiskyting 2019
Deltakere under VM i skiskyting 2020
Nickel Creek

Nickel Creek er en americana-trio fra San Diego, North Carolina. Musikalsk tilordnes gruppa sjangeren progressive bluegrass, som ligger i området mellom folk- og countrymusikk.

Medlemmene, Chris Thile (mandolin, mandola, banjo, sang), Sara Watkins (fiolin, sang) og Sean Watkins (gitar, klaver, koring), var i alderen åtte til tolv år da de i 1989 begynte å spille sammen. De første årene var Chris Thiles far, Scott Thile, med på kontrabass. Det ble laget to album i de tidlige årene, men disse er ikke å få mer.

Alison Krauss hjalp til med utviklingen av gruppas egenart. Hun var også produsent på albumet Nickel Creek, som ble gitt ut på selskapet Sugar Hill. Albumet regnes som bandets «major»-debut. På dette tidspunktet hadde Scott Thile gitt seg, og de neste årene turnerte de med vekslende bassister inntil Mark Schatz ble fast turnebassist.

På slutten av 2007 tok trioen en pause med ubestemt lengde. Chris Thile og Sara Watkins forfulgte sine respektive soloprosjekter og Sean Watkins startet opp bandet  Fiction Family sammen med Jon Foreman, vokalisten i Switchfoot. På begynnelsen av 2014 tok de opp samarbeidet i Nickel Creek igjen, og våren 2014 slapp de albumet A Dotted Line.

Trioen har vunnet en rekke priser, blant annet Grammy Award for Best Contemporary Folk Album for This Side i 2002. I 2001 ble de Grammy-nominert til Best Bluegrass Album for albumet Nickel Creek og Best Country Instrumental Performance for låta «Ode to a Butterfly». RIAA tildelte Nickel Creek og This Side gold-status for over  solgte eksemplarer.

Diskografi 

 Little Cowpoke (1993)
 Here To There (1997)
 Nickel Creek (2000)
 This Side (2002)
 Why Should the Fire Die? (2005)
 Reasons Why – The Very Best (2006)
 A Dotted Line (2014)

Referanser

Eksterne lenker 
 
 nickel creek, npr.org

Musikkgrupper fra USA
Band etablert i 1989
Et dukkehjem (1922)

Et dukkehjem (engelsk: ) er en amerikansk drama- og stumfilm fra 1922, regissert av Charles Bryant. Tittelrollen blir spilt av hans ektefelle Alla Nazimova. Filmen bygde på Henrik Ibsens skuespill, Et dukkehjem, fra 1879. Nazimova skrev scenarioet under psevdonymet Peter M. Winters. Den er trolig tapt.

Et dukkehjem hadde premiere i USA 12. februar 1922.

Handling 
For at ektemannen Thorvald Helmer skal gjenvinne helsen oppsøker hustruen, Nora, pengeutlåneren Krogstad og forfalsker sin fars underskrift på en veksel. Seks år etterpå har Thorvald avansert til å bli banksjef, men nekter å beholde Krogstad i hans jobb. Krogstad truer med å avsløre Nora, hvis hun ikke bruker sin innflytelse overfor mannen til å gjeninnsette ham. Thorvald betrakter Krogstad som en kriminell. I desperasjon sender han Torvald et brev, hvor Noras forfalskning avsløres. Framfor å beskytte sin hustru blir Torvald rasende over at hans rykte blir ødelagt. Påvirket av Fru Linden angrer Krogstad seg og trekker tilbake sine anklager. Nora finner imidlertid ut at hennes illusjoner om ekteskapet er knust, innser sannheten om sitt dukkeaktige liv og krever retten til å leve sitt eget liv.

Rolleliste 
 Alan Hale - Torvald Helmer
 Alla Nazimova - Nora Helmer
 Nigel De Brulier - Dr. Rank
 Elinor Oliver - Anna
 Wedgwood Nowell - Nils Krogstad
 Clara Lee - Ellen
 Florence Fisher - Mrs. Linden
 Philippe De Lacy - Ivar
 Barbara Maier - Emmy

Referanser

Eksterne lenker 
 

Dramafilmer fra USA
Stumfilmer fra USA
Filmer basert på skuespill av Henrik Ibsen
Aasen-bombe

Aasen-bombe var en italiensk bombe fra første verdenskrig  formet som en håndgranat og sluppet mot det tenkte mål fra et italiensk fly. Bomben be oppkalt etter oppfinneren, Nils Waltersen Aasen, en oppfinner som utviklet en rekke våpen og prototyper som senere førte til den moderne håndgranat for det norske forsvaret

Litteratur 
 Vi Menn, uke 28, 2014 Granat-Aasens utrolige liv Norges glemte Oppfinnerkonge, side 4-11.

Se også
Aasen-granat

Våpen fra første verdenskrig
Oppfinnelser
Luft-til-bakke-bomber
Leif Steinar Rolland

Leif Steinar Rolland (født 13. desember 1970) er en norsk tidligere sportsskytter som konkurrerte i rifle. 

Han representerte Norge under tre OL, der hans beste resultat var en 5.-plass.

Referanser

Eksterne lenker 
 

Norske skyttere
Deltakere for Norge under Sommer-OL 1996
Skyttere under Sommer-OL 1996
Deltakere for Norge under Sommer-OL 2000
Skyttere under Sommer-OL 2000
Deltakere for Norge under Sommer-OL 2004
Skyttere under Sommer-OL 2004
Fødsler i 1970
Kongepokalvinnere i skytesport
Pål Hembre

Pål Hembre (født 20. april 1963 i Molde) er en norsk sportsskytter fra Trøndelag som konkurrerer i pistol.

Han representerte Norge under Sommer-OL 1996, der hans beste resultat var en 26.-plass. Han ble verdensmester i 1994. Han har en lang rekke mesterskapstitler på norsk og europeisk nivå.

Han har blitt tildelt Norges Skytterforbunds bragdmerke i gull.

Hembre ble rangert som nummer 80 på listen over de 1000 beste idrettsutøverne i Trøndelag på avisa Nidaros' kåring i 2020.

NM-gull 
Hembre er den idrettsutøver i Norge med flest NM-gull uansett idrett. Han passerte Harald Stenvaag, som inntil da hadde rekorden, i 2013. 
Han vant sine to første NM-gull i 1988, og er pr. 2021 fortsatt aktiv. De siste årene har han deltatt i åtte ulike NM-øvelser hvert år, og noen ganger (i 2008, 2010 og 2014) har han vunnet alle åtte. Pr. 2021 har han totalt 148 NM-gull i pistolskyting.

Se også 
 Liste over norgesmestere i pistolskyting

Referanser

Eksterne lenker 
 Pål Hembres skytterside
 

Norske skyttere
Deltakere for Norge under Sommer-OL 1996
Skyttere under Sommer-OL 1996
Deltakere under Europalekene 2015
Personer fra Levanger kommune
Kongepokalvinnere i skytesport
Geir Skirbekk

Geir Skirbekk (født 13. juni 1962) er en norsk tidligere sportsskytter som konkurrerte i rifle. 

Han representerte Norge under Sommer-OL 1988, der hans beste resultat var en 11.-plass på 50 m rifle match. Han ble verdensmester i lagskyting 40 skudd stående 300 meter sammen med Harald Stenvaag og Kåre Inge Viken under VM i Skøvde i 1986. I 1987 vant han WC i Munchen på 50 m rifle 60 skudd liggende og ble nummer 4 året etter. Han er utdannet Sivilingeniør fra Universitetet i Stavanger og Siviløkonom fra NMBU.

Referanser

Eksterne lenker 
 

Norske skyttere
Deltakere for Norge under Sommer-OL 1988
Skyttere under Sommer-OL 1988
Fødsler i 1962
Kenneth Skoglund

Kenneth Skoglund (født 21. juli 1953) er en norsk tidligere sportsskytter som konkurrerte i viltmålsskyting med rifle (populært kalt løpende villsvin). 

Han representerte Norge under OL i Norge under Sommer-OL 1976 og Norge under Sommer-OL 1984, der hans beste resultat var en 6.-plass i 50 m viltmål i 1984.

Referanser

Eksterne lenker 
 

Norske skyttere
Deltakere for Norge under Sommer-OL 1976
Skyttere under Sommer-OL 1976
Deltakere for Norge under Sommer-OL 1984
Skyttere under Sommer-OL 1984
Fødsler i 1953
Kongepokalvinnere i skytesport
Terje Melbye Hansen

Terje Melbye Hansen (født 21. september 1948) er en norsk tidligere sportsskytter som konkurrerte i rifle. 

Han representerte Norge under Sommer-OL 1976, der hans beste resultat var en 12.-plass.

Referanser

Eksterne lenker 
 

Norske skyttere
Deltakere for Norge under Sommer-OL 1976
Skyttere under Sommer-OL 1976
Fødsler i 1948
Helge Anshushaug

Helge Anshushaug (født 29. januar 1948) er en norsk tidligere sportsskytter som konkurrerte i rifle. 

Han representerte Norge under to OL, der hans beste resultat var en 18.-plass.

Eksterne lenker 
 

Norske skyttere
Deltakere for Norge under Sommer-OL 1972
Skyttere under Sommer-OL 1972
Deltakere for Norge under Sommer-OL 1976
Skyttere under Sommer-OL 1976
Fødsler i 1948
Kongepokalvinnere i skytesport
Jens J. Nygård

Jens J. Nygård (født 7. august 1934, død 3. september 2005) var en norsk sportsskytter som konkurrerte i rifle. 

Han representerte Norge under Sommer-OL 1972, der hans beste resultat var en 69.-plass. 

Han vant 13 NM-gull i rifleskyting, og 3 NM-gull i pistolskyting.

Nygård kom fra Haltdalen og var sønn av bygdebokforfatteren Jens Halstein Nygård.

Medaljer i norske mesterskap

Se også 
 Liste over norgesmestere i rifleskyting

Referanser

Kilder
 Norges Skytterforbunds årbøker

Eksterne lenker 
 

Norske skyttere
Deltakere for Norge under Sommer-OL 1972
Skyttere under Sommer-OL 1972
Fødsler i 1934
Dødsfall i 2005
Personer fra Holtålen kommune
Watchhouse

Watchhouse, tidligere kjent som Mandolin Orange, er en amerikana-duo fra Chapel Hill, North Carolina, som inspirert av tradisjonell og moderne musikk, skriver og framfører en blanding av bluegrass-, folk-, country- og popmusikk.

Duoen består av Andrew Marlin (gitar, mandolin, sang) og Emily Frantz (fiolin, gitar). De møttes under en bluegrassjam i 2009, og turnerte snart i North-Carolinas «Triangle area».  Med albumet This Side of Jordan, det første de fikk gitt ut på et større selskap, begynte de å få oppmerksomhet ut over delstaten. I november 2015 var de på Europaturné 
som ble avsluttet med konserter på Moskus i Trondheim og Crossroads Club i Oslo 24./25. november.

Som fullt band opptrer Mandolin Orange med Jeff Crawford på bass og James Wallace på trommer.

Diskografi 
 2010 Quiet Little Room, CD Baby
 2011 Haste Make/Hard Hearted Stranger, dobbeltalbum, eget selskap
 2013 This Side of Jordan (Yep Roc Records)
 2015 Such Jubilee (Yep Roc Records)
 2019 Tides of a Teardrop (Yep Roc Records)

Referanser

Eksterne lenker 
 
 Mandolin Oranges hjemmesider , mandolinorange.com
 Biografi, diskografi etc, allmusic.com
 Kim Ruehl: Folk Alley Presents Mandolin Orange, npr.org. Frantz og Marlin framfører Waltz about Whisky

Musikkgrupper fra USA
Band etablert i 2009
Kristiansand Golfklubb

Kristiansand Golfklubb er en golfklubb i Kristiansand.  Golfklubben ble stiftet i 1973 som den syvende golfklubb i Norge.  Klubben har eget klubbhus som ble bygget med iherdig dugnadsinnsats. 

Klubben har en 9-hulls bane i tillegg til en 6-hulls korthulls bane like ved klubbhuset.

Eksterne lenker
 Klubbens hjemmeside

Golfbaner i Norge
Idrettslag i Kristiansand
Idrettslag etablert i 1973
Idrettsanlegg i Kristiansand
Casa di bambola

Casa di bambola er en italiensk stumfilm fra 1919, regissert av Febo Mari. Han skrev også manuset. Filmen var basert på Henrik Ibsens skuespill, Et dukkehjem, fra 1879.

Rolleliste (i utvalg) 
 Febo Mari – Thorvald Helmer
 Nietta Mordeglia – Nora
 Vittorio Tettoni – Dr. Rank
 Oreste Grandi – Sakfører Krogstad

Eksterne lenker 

Italienske dramafilmer
Italienske stumfilmer
Filmer fra 1919
Filmer basert på skuespill av Henrik Ibsen
Bjaavann Golfklubb

Bjaavann Golfklubb er en golfklubb i Kristiansand. Golfklubben ble stiftet 1. juli 2003.

Klubben har eget klubbhus og 18-hulls golfbane ved Bjåvann nær Ålefjær.  Banen, som er tegnet av den amerikanske landskapsarkitekten Robert Trent Jones jr. var opprinnelig 9-hulls og ble utvidet i 2006 .

Referanser

Eksterne lenker
 Golfklubbens hjemmesider

Golfbaner i Norge
Idrettslag i Kristiansand
Idrettslag etablert i 2003
Idrettsanlegg i Kristiansand
Lindy Hansen

Lindy Hansen (født 15. april 1969) er en norsk tidligere sportsskytter som konkurrerte i rifle. 

Hun representerte Norge under OL i 1992, 1996 og 2000, der hennes beste resultat var 9.-plass både i 10 m luftrifle og i 50 m rifle, tre stillinger i 2000. Hun har også deltatt i nasjonal skyting i Det frivillige skyttervesen og ble blant annet skytterprinsesse under Landsskytterstevnet 2007 i Steinkjer.

Referanser

Eksterne lenker 
 

Norske skyttere
Deltakere for Norge under Sommer-OL 1992
Skyttere under Sommer-OL 1992
Deltakere for Norge under Sommer-OL 1996
Skyttere under Sommer-OL 1996
Deltakere for Norge under Sommer-OL 2000
Skyttere under Sommer-OL 2000
Fødsler i 1969
Kongepokalvinnere i skytesport
Siri Landsem

Siri Landsem (født 14. juni 1965) er en norsk tidligere sportsskytter som konkurrerte i rifle. 

Hun representerte Norge under to OL, der hennes beste resultat var en 7.-plass. 

Landsem ble rangert som nummer 229 på listen over de 1000 beste idrettsutøverne i Trøndelag på avisa Nidaros sin kåring i 2020.

Referanser

Eksterne lenker 
 

Norske skyttere
Deltakere for Norge under Sommer-OL 1984
Skyttere under Sommer-OL 1984
Deltakere for Norge under Sommer-OL 1988
Skyttere under Sommer-OL 1988
Fødsler i 1965
Kongepokalvinnere i skytesport